pythainlp/thaigov-v2-corpus-22032023 huggingface dataset:
วันอังคารที่ 24 มกราคม 2566
24/01/2566
“กรุงไทย” เปิดตัว NEXT INVEST ซูเปอร์ฟีเจอร์เพื่อการลงทุน บน Krungthai NEXT ชูจุดเด่น แค่ 100 บาท ก็เริ่มลงทุนได้ ง่าย ครบทุกสินทรัพย์ทั่วโลก
ธ.กรุงไทยรุกบริการลงทุนดิจิทัลเต็มรูปแบบ เปิดตัวฟีเจอร์ใหม่ “NEXT INVEST” บนแอปฯ Krungthai NEXT ซูเปอร์ฟีเจอร์ด้านการลงทุน ชูจุดเด่นลงทุนง่าย ครบทุกสินทรัพย์ในแอปฯเดียว เปิดให้บริการแล้ววันนี้
“ธนาคารกรุงไทย” รุกบริการลงทุนดิจิทัลเต็มรูปแบบ เปิดตัวฟีเจอร์ใหม่ “NEXT INVEST” บนแอปฯ Krungthai NEXT ซูเปอร์ฟีเจอร์ด้านการลงทุน ชูจุดเด่นลงทุนง่าย ครบทุกสินทรัพย์ในแอปฯเดียว ทั้งหุ้นไทย หุ้นต่างประเทศ กองทุนรวม ตราสารหนี้ พันธบัตรออมทรัพย์ หุ้นกู้ และทองคำ เพิ่มทางเลือกสร้างผลตอบแทนที่ยั่งยืน เปิดให้บริการแล้ววันนี้
นางสาวสุพร สุนทรโรหิต Chief Business Innovation Officer บริษัท อินฟินิธัส บาย กรุงไทย จำกัด ผู้พัฒนาแอปพลิเคชัน Krungthai NEXT เปิดเผยว่า จากความสำเร็จในการพัฒนาแอปฯ Krungthai NEXT ให้เป็นแอปพลิเคชันทางการเงินที่ตอบโจทย์การใช้งานทุกรูปแบบ ครอบคลุมทุกไลฟ์สไตล์การใช้จ่าย ทำให้ลูกค้าใช้ชีวิตเก่งขึ้น ง่ายขึ้น รวดเร็ว และปลอดภัยมากขึ้น เหมือนทำธุรกรรมทางการเงินที่ธนาคารด้วยตัวเอง 24 ชั่วโมง ธนาคารกรุงไทยและอินฟินิธัสฯ ได้พัฒนาแอปฯ Krungthai NEXT ให้ตอบโจทย์ลูกค้าไปอีกขั้น ด้วยฟีเจอร์ “NEXT INVEST” ยกระดับการลงทุนผ่านช่องทางดิจิทัลครบวงจร รวมทุกสินทรัพย์การลงทุนไว้ในแอปฯ เดียว ทั้งหุ้นไทย หุ้นต่างประเทศ กองทุน ตราสารหนี้ พันธบัตรออมทรัพย์ หุ้นกู้และทองคำ ลงทุนง่าย และเพิ่มทางเลือกด้วยกองทุนรวมที่คัดสรรจาก บลจ. ชั้นนำมารวมไว้ด้วยกัน
“NEXT INVEST” แอปลงทุนของคนตัวเล็ก มีจุดเด่นที่ลูกค้าสามารถสมัครใช้งานง่ายรวดเร็วภายใน 2 นาที โดยไม่ต้องใช้เอกสาร เปิดบัญชีที่เดียวเข้าถึงทุกสินทรัพย์ทั่วโลก ลงทุนได้ทุกสินทรัพย์ทั่วโลก เพียง 100 บาท ก็เริ่มลงทุนได้ (เฉพาะกองที่ไม่มีขั้นต่ำ) รวมถึงการยกเว้นค่าธรรมเนียม W-8 ben สำหรับเทรดหุ้นอเมริกา (ปกติ 2,000 บาทต่อ 3 ปี) พร้อมเสิร์ฟความรู้จากกูรูด้านการลงทุนจากทีม Krungthai CIO Office ช่วยแนะนำการลงทุน สร้างโอกาสรับผลตอบแทนอย่างมืออาชีพ
“NEXT INVEST” สะท้อนถึงความมุ่งมั่นในการพัฒนาผลิตภัณฑ์และบริการทางการเงินอย่างไม่หยุดยั้ง โดยพัฒนาขึ้นจากความสามารถเทคโนโลยี AI ผสานกับความเชี่ยวชาญด้านการลงทุน เกิดเป็นฟีเจอร์ใหม่ที่ออกแบบบนพื้นฐานความเข้าใจความต้องการที่แตกต่างของผู้ลงทุนแต่ละกลุ่ม ทั้งผู้ลงทุนหน้าใหม่ และผู้ลงทุนที่มีประสบการณ์ ทำให้สามารถตอบโจทย์การออมและการลงทุนครบวงจร โดยมุ่งหวังที่จะเพิ่มโอกาสให้ทุกคนสามารถเข้าสู่การลงทุนในหลากหลายรูปแบบจากทุกมุมโลก สร้างการเติบโตทางการเงินอย่างมั่นคงได้อย่างทั่วถึงและเท่าเทียม ตอบโจทย์เป้าหมายการพัฒนาอย่างยั่งยืน (SDGs) ทั้งในด้านสิ่งแวดล้อม จากการพัฒนาผลิตภัณฑ์การลงทุนที่ไม่ใช้กระดาษ (Paperless) สนับสนุนให้ประชาชนทุกกลุ่มเข้าถึงการออมและการลงทุนอย่างทั่วถึง ลดความเหลื่อมล้ำ สร้างความมั่นคงทางการเงินอย่างยั่งยืน ขับเคลื่อนเศรษฐกิจให้เติบโตสู่ความยั่งยืน”
สำหรับผู้สนใจสามารถเปิดใช้บริการ NEXT INVEST ผ่านแอปฯ Krungthai NEXT โดยเลือกบริการ เลือก กองทุนรวม / หุ้น หรือสอบถามรายละเอียดเพิ่มเติมได้ที่ ธนาคารกรุงไทยทุกสาขาหรือ Krungthai Contact Center โทร. 02-111-1111 หรือ www.krungthai.com
วันอังคารที่ 24 มกราคม 2566
24/01/2566
รมว.สุชาติ ส่ง ‘ที่ปรึกษา’ เปิดอบรมส่งเสริมสวัสดิการแรงงานสูงอายุ พัฒนาคุณภาพชีวิตหลังเกษียณ
รมว.สุชาติ ส่ง ‘ที่ปรึกษา’ เปิดอบรมส่งเสริมสวัสดิการแรงงานสูงอายุ พัฒนาคุณภาพชีวิตหลังเกษียณ
วันที่24มกราคม2566นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดการอบรมโครงการส่งเสริมสวัสดิการแรงงานสูงอายุเพื่อพัฒนาคุณภาพชีวิตโดยมีนายกเทศมนตรีตำบลบ้านลาดหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีและชาวบ้านในพื้นที่ร่วมต้อนรับณห้องประชุมสหกรณ์การเกษตรบ้านลาดจำกัดตำบลบ้านลาดอำเภอบ้านลาดจังหวัดเพชรบุรี
นางธิวัลรัตน์กล่าวว่ารัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านสุชาติชมกลิ่นรัฐมนตรีว่าการกระทรวงแรงงานได้ให้ความสำคัญกับกลุ่มผู้ใช้แรงงานทุกเพศทุกวัยซึ่งถือว่ามีบทบาทสำคัญในการขับเคลื่อนเศรษฐกิจให้สามารถแข่งขันกับนานาประเทศได้กระทรวงแรงงานได้ตระหนักถึงความสำคัญของผู้สูงอายุและจากการรายงานการศึกษาวิเคราะห์สถานการณ์แรงงานสูงอายุของประชากรไทยพบว่าสัดส่วนของประชากรผู้สูงอายุที่มีอายุ60ปีขึ้นไปมีแนวโน้มเพิ่มขึ้นอย่างต่อเนื่องซึ่งเป็นประชากรกลุ่มใหญ่ของจังหวัดเพชรบุรีในขณะเดียวกันนี้ประชากรวัยแรงงานอายุ15 - 49ปีมีจำนวนลดลงการจัดอบรมในวันนี้ถือเป็นสิ่งที่ดีและมีความเหมาะสมอย่างยิ่งในการเตรียมความพร้อมให้แรงงานสูงอายุมีคุณภาพชีวิตที่ดีหลังเกษียณอายุการทำงานสามารถพึ่งตัวเองให้ได้มากที่สุดเป็นภาระต่อสังคมให้น้อยที่สุดการที่สำนักงานสวัสดิการและคุ้มครองแรงงานจังหวัดเพชรบุรีได้ตระหนักถึงความสำคัญและดำเนินการโครงการดังกล่าวจึงถือว่าเป็นสิ่งที่ดีในการเสริมสร้างองค์ความรู้และจัดบริการสวัสดิการแรงงานที่จำเป็นให้แก่แรงงานสูงอายุเพื่อสามารถนำไปใช้เป็นแนวทางในการดำรงชีวิตอย่างมีคุณค่าและมีศักดิ์ศรีต่อไป
นางธิวัลรัตน์กล่าวต่อว่าสำหรับโครงการดังกล่าวจัดขึ้นโดยสำนักงานสวัสดิการและคุ้มครองแรงงานจังหวัดเพชรบุรีมีวัตถุประสงค์เพื่อเป็นการเตรียมความพร้อมเข้าสู่การเกษียณอายุการทำงานอย่างมีคุณภาพตลอดจนเป็นการส่งเสริมการจัดสวัสดิการเพื่อพัฒนาคุณภาพชีวิตแรงงานสูงอายุให้มีคุณภาพชีวิตที่ดีหลังเกษียณอายุเนื่องจากปัจจุบันประเทศไทยกำลังเข้าสู่สังคมสูงวัยทั้งนี้ในส่วนสถานการณ์ผู้สูงอายุในจังหวัดเพชรบุรีข้อมูลของสำนักงานสถิติจังหวัดเพชรบุรีซึ่งได้สำรวจเมื่อปี2565พบว่ามีจำนวนประชากรที่มีอายุตั้งแต่60ปีขึ้นไปจำนวน93,990คนจากประชากรในจังหวัดทั้งหมด468,193คนหรือคิดเป็นร้อยละ20ของประชากรในจังหวัดทั้งหมดและคาดการณ์ว่าจำนวนประชากรของผู้สูงอายุจะเพิ่มขึ้นอีกในอนาคตสำหรับผู้เข้าอบรมในครั้งนี้ประกอบด้วยลูกจ้างจากสถานประกอบกิจการในจังหวัดเพชรบุรีจำนวน40คนเพื่อเตรียมความพร้อมให้มีคุณภาพชีวิตที่ดีหลังเกษียณอายุต่อไป
+++++++++++++++++++
กองเผยแพร่และประชาสัมพันธ์
24มกราคม2566
วันเสาร์ที่ 21 มกราคม 2566
21/01/2566
โฆษกรัฐบาลเผย นายกฯ อวยพรตรุษจีนแก่คนไทยเชื้อสายจีน ให้สุขสมหวัง ร่ำรวยตลอดปี เฉลิมฉลองตรุษจีนด้วยความสุข เดินทางท่องเที่ยวเทศกาลตรุษจีนอย่างปลอดภัย
โฆษกรัฐบาลเผย นายกฯ อวยพรตรุษจีนแก่คนไทยเชื้อสายจีน ให้สุขสมหวัง ร่ำรวยตลอดปี เฉลิมฉลองตรุษจีนด้วยความสุข เดินทางท่องเที่ยวเทศกาลตรุษจีนอย่างปลอดภัย
วันนี้(21ม.ค.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจำสำนักนายกรัฐมนตรีเปิดเผยว่าเนื่องในโอกาสวันตรุษจีนประจำปี2566ซึ่งตรงกับวันที่22มกราคมนี้พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมขออวยพรตรุษจีนพี่น้องชาวไทยเชื้อสายจีนทั่วประเทศให้มีความสุขมีสุขภาพพลานามัยที่สมบูรณ์แข็งแรงทำมาค้าขายประกอบอาชีพด้วยความเจริญรุ่งเรืองมั่งคั่งขอให้เฉลิมฉลองตรุษจีนด้วยความสุขรวมทั้งเดินทางท่องเที่ยวเทศกาลตรุษจีนอย่างปลอดภัยมีน้ำใจกับเพื่อนร่วมทางเพื่อให้เทศกาลตรุษจีนนี้เป็นการเริ่มต้นปีใหม่ของชาวไทยเชื้อสายจีนที่มีความสุขอย่างแท้จริง
นายอนุชาฯกล่าวด้วยว่าช่วงเทศกาลตรุษจีนถือเป็นโอกาสสำคัญที่จะได้ระลึกถึงสายสัมพันธ์ที่ใกล้ชิดระหว่างไทยกับจีนมิตรภาพความผูกพันและความร่วมมืออย่างแข็งขันระหว่างรัฐบาลของทั้งสองประเทศซึ่งนายกรัฐมนตรีเชื่อมั่นว่าไทยและจีนจะขับเคลื่อนความสัมพันธ์ระหว่างกันให้แน่นแฟ้นยิ่งขึ้นและก้าวข้ามผ่านความท้าทายต่างๆได้ด้วยดีพร้อมทั้งนายกรัฐมนตรีชื่นชมมิตรภาพความสัมพันธ์ไทยจีนเสมอมาซึ่งเป็นความร่วมมือทวิภาคีที่มีพลวัตอย่างต่อเนื่องและเชื่อมั่นว่าทั้งสองประเทศจะมีความร่วมมือกันในทุกมิติโดยเฉพาะอย่างยิ่งเศรษฐกิจและสังคมเพื่อเดินหน้าสู่การพัฒนาร่วมกันต่อไป
“นายกรัฐมนตรีอวยพรให้ชาวไทยเชื้อสายจีนทุกท่านสุขสมหวังและร่ำรวยตลอดปี‘ซินเจิ้งหรูอี้ซินเหนียนฟาไฉ’เปี่ยมล้นไปด้วยความสุขโชคดีก่อเกิดโชคลาภและความเป็นสิริมงคลรับปีกระต่ายด้วย”นายอนุชาฯกล่าว
———-
วันเสาร์ที่ 21 มกราคม 2566
21/01/2566
ประเทศไทยคว้ารางวัล Country award 2022 ประเภท Best liability management จากสำนักข่าว The Asset
ประเทศไทยได้รับรางวัล Country award 2022 ประเภท Best liability management เมื่อวันที่ 19 มกราคม 2566 โดยสำนักงานบริหารหนี้สาธารณะ (สบน.) ได้ดำเนินธุรกรรมการแลกเปลี่ยนพันธบัตร (Bond Switching) ในปีงบประมาณ พ.ศ. 2565 เป็นวงเงินรวม 90,000 ล้านบาท
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ เปิดเผยว่า ประเทศไทยได้รับรางวัล Country award 2022 ประเภท Best liability management เมื่อวันที่ 19 มกราคม 2566 โดยสำนักงานบริหารหนี้สาธารณะ (สบน.) ได้ดำเนินธุรกรรมการแลกเปลี่ยนพันธบัตร (Bond Switching) ในปีงบประมาณ พ.ศ. 2565 เป็นวงเงินรวม 90,000 ล้านบาท ซึ่งถือว่าเป็นการดำเนินธุรกรรมที่ประสบความสำเร็จท่ามกลางสภาวะตลาดการเงินและตลาดตราสารหนี้ที่มีความผันผวน รวมถึงสถานการณ์การแพร่ระบาดของโรคติดเชื้อไวรัสโคโรนา (Covid-19)
สบน. ได้ดำเนินธุรกรรมการแลกเปลี่ยนพันธบัตร (Bond Switching) เป็นประจำทุกปี ซึ่งเป็นเครื่องมือหนึ่งในการบริหารหนี้สาธารณะที่มีประสิทธิภาพ โดยมีวัตถุประสงค์เพื่อลดการกระจุกตัวและยืดอายุเฉลี่ยของหนี้ที่ใกล้ครบกำหนด ลดความเสี่ยงในการปรับโครงสร้างหนี้รัฐบาล พร้อมทั้งเพิ่มสภาพคล่องในตลาดรอง ในการดำเนินธุรกรรม Bond Switching ดังกล่าว เป็นการดำเนินการในรูปแบบผ่านตัวกลาง (Syndication) โดยการคัดเลือกผู้จัดจำหน่ายและจัดการการแลกเปลี่ยนพันธบัตร (Arranger) ทำให้สามารถบริหารหนี้ได้ลุล่วงตามเป้าหมายและพันธกิจของ สบน.
ในการนี้ สบน. ขอขอบคุณ Arranger ทั้ง 4 ราย ได้แก่ ธนาคารกรุงไทย จำกัด (มหาชน) ธนาคารกรุงศรีอยุธยา จำกัด (มหาชน) ธนาคารฮ่องกงและเซี่ยงไฮ้คอร์ปอเรชั่น จำกัด และธนาคารแสตนดาร์ดชาร์เตอร์ด (ไทย) จำกัด ตลอดจนผู้ที่มีส่วนเกี่ยวข้องทุกรายที่เข้ามามีส่วนร่วมในธุรกรรม Bond Switching ครั้งนี้ให้ประสบความสำเร็จ
ทั้งนี้ สบน. คาดหวังเป็นอย่างยิ่งว่าจะได้รับการสนับสนุนจากทุกท่านในวาระต่อไป
สำนักพัฒนาตลาดตราสารหนี้ สำนักงานบริหารหนี้สาธารณะ
+66 (0) 2271 7999 ต่อ 5804 หรือ 5810
www.pdmo.go.th
วันศุกร์ที่ 20 มกราคม 2566
20/01/2566
มท.1 เผย เริ่มแล้ว! จ่ายเงินช่วยเหลือผู้ประสบภัยอุทกภัยแล้ววันแรก 3.8 หมื่นราย
มท.1 เผย เริ่มแล้ว! จ่ายเงินช่วยเหลือผู้ประสบภัยอุทกภัยแล้ววันแรก 3.8 หมื่นราย
วันนี้ (20 ม.ค.66) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า ปภ. ได้รายงานความคืบหน้าการจ่ายเงินช่วยเหลือผู้ประสบอุทกภัย ปี 2565 ตามมติคณะรัฐมนตรีเมื่อวันที่ 29 พฤศจิกายน 2565 โดยวันนี้ ปภ.ได้ส่งข้อมูลให้ธนาคารออมสินโอนเงินเข้าระบบพร้อมเพย์ของผู้ประสบอุทกภัย ครั้งที่ 1 จำนวน 38,408 ครัวเรือน ตามที่มติคณะรัฐมนตรีเมื่อวันที่ 29 พฤศจิกายน 2565 ได้เห็นชอบหลักเกณฑ์และเงื่อนไขวิธีการจ่ายเงินช่วยเหลือผู้ประสบอุทกภัยในช่วงฤดูฝน ปี 2565 เพื่อให้การช่วยเหลือเยียวยาเบื้องต้นแก่ครอบครัวผู้ประสบอุทกภัยเป็นกรณีพิเศษ พร้อมทั้งอนุมัติกรอบวงเงิน 6,258.54 ล้านบาท เพื่อช่วยเหลือผู้ประสบอุทกภัย จำนวนใน 66 จังหวัด โดยตั้งแต่วันที่ 21 ธันวาคม 2565 – 20 มกราคม 2566 ได้มีการดำเนินการบันทึกข้อมูลเข้าระบบฯ แล้วรวมจำนวนทั้งสิ้น 562,212 ครัวเรือน จาก 66 จังหวัดที่ประสบอุทกภัยและกรุงเทพมหานคร
ทั้งนี้ จังหวัดพระนครศรีอยุธยาและจังหวัดปทุมธานีจัดส่งข้อมูลบัญชีรายชื่อครัวเรือนผู้ประสบอุทกภัย ปี 2565 ชุดแรกให้ ปภ.จำนวน 39,425 ครัวเรือน จำนวนเงินทั้งสิ้น 311,838,000 บาท โดย ปภ.ได้ส่งกรมการปกครองตรวจสอบความถูกต้องของเลขประจำตัวประชาชน และส่งข้อมูลครัวเรือนผู้ประสบภัยให้ธนาคารออมสินเรียบร้อยแล้ว จำนวน 39,414 ครัวเรือน ส่วนผู้ประสบภัยอีก 11 รายพบว่าข้อมูลไม่ถูกต้องจึงได้ส่งให้จังหวัดดำเนินการตรวจสอบอีกครั้ง
โดยในวันนี้ (20 ม.ค.66) ธนาคารออมสินได้โอนเงินช่วยเหลือ ครั้งที่ 1 เข้าบัญชีผู้ประสบอุทกภัยจำนวน 38,408 ราย ผ่านระบบพร้อมเพย์ (PromptPay) แบ่งเป็น ธนาคารออมสิน 5,645 ราย และธนาคารอื่น 32,763 ราย และมีผู้ประสบอุทกภัยจำนวน 1,006 ราย ไม่สามารถโอนเงินผ่านระบบพร้อมเพย์ได้เนื่องจากไม่ได้ผูกบัญชีพร้อมเพย์กับเลขบัตรประชาชน ซึ่งได้แจ้งให้จังหวัดประสานผู้ประสบภัยมาดำเนินการผูกบัญชีพร้อมเพย์เพื่อรับเงินช่วยเหลือต่อไป
ทั้งนี้ จังหวัดอื่น ๆ กำลังทยอยส่งข้อมูลมาเพิ่มเติม โดย ปภ.จะเร่งรวบรวมส่งให้ธนาคารออมสินเพื่อดำเนินการโอนเงินเข้าบัญชีต่อไป สำหรับ เพื่อให้สามารถจ่ายเงินช่วยเหลือแก่ผู้ประสบภัยได้ครบถ้วนตามระยะเวลาที่กำหนด
สำหรับประชาชนที่ได้ยื่นคำร้องขอรับเงินช่วยเหลือเรียบร้อยแล้ว สามารถติดตามสถานะการดำเนินการของตนเองได้ที่ https://flood65.disaster.go.th หรือติดต่อสอบถามข้อมูลเพิ่มเติมได้ที่ กองช่วยเหลือผู้ประสบภัย กรมป้องกันและบรรเทาสาธารณภัย หมายเลขโทรศัพท์ 0-2637-3511
วันศุกร์ที่ 20 มกราคม 2566
กรมทางหลวงเตรียมเปิดรับฟังความเห็นเอกชน การร่วมลงทุนพัฒนาและบริหารที่พักริมทางศรีราชาและบางละมุง
ยกระดับการบริการและอำนวยความสะดวกบนมอเตอร์เวย์สาย 7
กรมทางหลวง (ทล.) กระทรวงคมนาคม เตรียมเปิดรับฟังความเห็นเอกชนร่วมลงทุนพัฒนาและบริหารที่พักริมทาง บนทางหลวงพิเศษระหว่างเมืองหมายเลข 7 สายกรุงเทพมหานคร - บ้านฉาง ช่วงชลบุรี - พัทยา และช่วงพัทยา - มาบตาพุด 2 แห่ง ได้แก่ ศูนย์บริการทางหลวงศรีราชา (Sriracha Service Center) และสถานที่บริการทางหลวงบางละมุง (Bang Lamung Service Area) ในวันที่ 6 กุมภาพันธ์ 2566 เพื่อให้เอกชนได้มีส่วนร่วมในการพัฒนาที่พักริมทาง สำหรับให้ผู้ใช้ทางได้พักผ่อนจากการเดินทางระยะไกล ช่วยลดอัตราการเกิดอุบัติเหตุ และอำนวยความสะดวกแก่ประชาชนผู้ใช้ทางอย่างเต็มประสิทธิภาพ
นายสราวุธ ทรงศิวิไล อธิบดีกรมทางหลวง เปิดเผยว่าตามที่นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้หน่วยงานในสังกัดเร่งรัดพัฒนาโครงสร้างพื้นฐานด้านคมนาคม ให้ครอบคลุมพื้นที่ทั่วประเทศ เพื่อยกระดับคุณภาพชีวิตของประชาชน กรมทางหลวงจึงเดินหน้าพัฒนาโครงการต่างๆ โดยมีแผนงานที่สำคัญคือการพัฒนาที่พักริมทาง (Rest Area) บนทางหลวงพิเศษระหว่างเมืองหมายเลข 7 สายกรุงเทพมหานคร - บ้านฉาง เพื่อเป็นจุดแวะพักสำหรับผู้ใช้เส้นทาง พร้อมสิ่งอำนวยความสะดวกต่างๆ ครบครัน เช่น ห้องน้ำ ที่จอดรถ ร้านจำหน่ายอาหารและเครื่องดื่ม สินค้าชุมชน สถานีบริการน้ำมัน ฯลฯ โดยจะเปิดโอกาสให้เอกชนที่สนใจร่วมลงทุนในโครงการฯ เพื่อพัฒนาและการดูแลบริหารจัดการที่พักริมทางให้เป็นไปอย่างมีประสิทธิภาพ รวมถึงเพื่อให้เป็นไปตามนโยบายของรัฐบาลในการสนับสนุนให้เอกชนมีส่วนร่วมในการลงทุนพัฒนาโครงสร้างพื้นฐานของประเทศ โดยปัจจุบันกรมทางหลวงอยู่ระหว่างดำเนินการจัดเตรียมเอกสารการคัดเลือกเอกชนร่วมลงทุน (Request For Proposal: RFP) สำหรับการพัฒนาและบริหารจัดการโครงการศูนย์บริการทางหลวงศรีราชา บริเวณ กม. ที่ 93+750 และโครงการสถานที่บริการทางหลวงบางละมุง บริเวณ กม. ที่ 137+800 บนทางหลวงพิเศษระหว่างเมืองหมายเลข 7 สายกรุงเทพมหานคร - บ้านฉาง ซึ่งเป็นส่วนหนึ่งของกระบวนการคัดเลือกเอกชนผู้ร่วมลงทุนตามพระราชบัญญัติการร่วมลงทุนระหว่างรัฐและเอกชน พ.ศ. 2562
ทล. จึงเตรียมจัดการรับฟังความคิดเห็นจากภาคเอกชน (Market Sounding) เพื่อเป็นการประชาสัมพันธ์โครงการ นำเสนอสาระสำคัญของร่างประกาศเชิญชวน ร่างเอกสารสำหรับการคัดเลือกเอกชน และร่างสัญญาร่วมลงทุนต่อภาคเอกชน และรับฟังข้อคิดเห็นจากภาคเอกชน รวมถึงหน่วยงานที่เกี่ยวข้อง โดยกรมทางหลวงจะเปิดให้มีการแสดงความคิดเห็นผ่าน 2 ช่องทาง คือ
1. ผ่านทางระบบเครือข่ายสารสนเทศ ซึ่งจะมีการเผยแพร่ข้อมูลผ่านทาง www.doh.go.th และ www.doh-motorway.com ระหว่างวันที่ 20 มกราคม - 12 กุมภาพันธ์ 2566 และเปิดให้แสดงความคิดเห็นผ่าน Website ดังกล่าว ระหว่างวันที่ 6 - 12 กุมภาพันธ์ 2566
2. ผ่านการจัดประชุมสัมมนารับฟังความคิดเห็นจากภาคเอกชน โดยมีกำหนดจัดขึ้นในวันจันทร์ที่ 6 กุมภาพันธ์ 2566 เวลา 09.00 - 14.30 น. ณ ห้อง Royal Maneeya โรงแรมเรเนสซองส์ กรุงเทพฯ ราชประสงค์ เพื่อนำข้อมูลข้อคิดเห็นที่เป็นประโยชน์มาปรับปรุงเอกสารการคัดเลือกเอกชนร่วมลงทุน (Request For Proposal: RFP) ในกระบวนการต่อไป
ทล. จึงขอเชิญผู้สนใจ รับทราบข้อมูลโครงการและร่วมนำเสนอข้อคิดเห็นต่างๆ ตามวันเวลาและช่องทางดังกล่าว โดยผู้สนใจสามารถติดตามข้อมูลเพิ่มเติมได้ที่ www.doh.go.th และ www.doh-motorway.com
วันเสาร์ที่ 21 มกราคม 2566
21/01/2566
รัฐบาลเตือน อย่าโหลด 203 แอปอันตราย เสี่ยงถูกดูดเงินเกลี้ยงบัญชี ประสานแอปสโตร์เอาออกจากระบบแล้ว
รัฐบาลเตือน อย่าโหลด 203 แอปอันตราย เสี่ยงถูกดูดเงินเกลี้ยงบัญชี ประสานแอปสโตร์เอาออกจากระบบแล้ว
วันนี้(21ม.ค.66)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยว่าจากปัญหาอาชญากรรมออนไลน์ที่มีกลุ่มมิจฉาชีพพัฒนาแอปพลิเคชั่นเพื่อล้วงข้อมูลส่วนตัวและดูดเงินจากบัญชีธนาคารซึ่งเป็นเรื่องที่รัฐบาลไม่นิ่งนอนใจเร่งรัดดำเนินการมาตราการป้องกันยับยั้งปราบปรามและดำเนินคดีที่ผ่านมามีกลไกความร่วมมือระหว่างหน่วยงานอย่างกรณีการป้องกันการโหลดแอปฯที่อันตรายซึ่งกระทรวงดิจิทัลเพื่อเศรษฐกิจและสังคม(ดีอีเอส)และสำนักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)ได้ร่วมกันดำเนินการตรวจสอบการแพร่ระบาดของมัลแวร์อันตรายที่มาในรูปแบบของแอปพลิเคชันบนมือถืออย่างต่อเนื่องเพราะผู้ใช้งานโทรศัพท์ที่ติดตั้งแอปฯฝังมัลแวร์อันตรายไว้มีโอกาสที่จะถูกดูดข้อมูลส่วนบุคคลหรือถูกควบคุมมือถือจากระยะไกลทำให้มิจฉาชีพสามารถทำธุรกรรมการเงินผ่านมือถือได้
จากข้อมูลในปี2022มีการเผยแพร่รายชื่อแอปพลิเคชั่นอันตราย 203รายการทั้งในระบบiOSและAndroid (ดูเพิ่มเติมได้ที่Facebookของกระทรวงดิจิทัลเพื่อเศรษฐกิจและสังคม)ดังนั้นจึงขอให้ประชาชนทำการตรวจสอบหากพบแอปพลิเคชั่นดังกล่าวให้ถอนการติดตั้งโดยทันทีและควรอัพเดทระบบของเครื่องโทรศัพท์ของตนเองให้เป็นเวอร์ชั่นล่าสุดอยู่เสมอพร้อมทั้งขอให้ระมัดระวังในการดาวน์โหลดแอปฯต่างๆมาใช้งานลงบนมือถือด้วยทั้งนี้กระทรวงดีอีเอสได้ประสานกับทางPlay StoreหรือApp Storeให้นำแอปเหล่านี้ออกจากระบบแล้วเพื่อป้องกันไม่ให้ประชาชนตกเป็นเหยื่อมิจฉาชีพได้
————-
วันเสาร์ที่ 21 มกราคม 2566
รพ.พระปกเกล้า จันทบุรี ชวนหญิงตั้งครรภ์อายุครรภ์ 14-18 สัปดาห์ ตรวจคัดกรองกลุ่มอาการดาวน์ฟรีทุกสิทธิ ทุกกลุ่มอายุ
โรงพยาบาลพระปกเกล้า จังหวัดจันทบุรี เปิดบริการตรวจคัดกรองกลุ่มอาการดาวน์ให้กับหญิงตั้งครรภ์ 14-18 สัปดาห์ ในพื้นที่จังหวัดจันทบุรีและใกล้เคียง เข้ารับบริการได้ทุกสิทธิ ทุกกลุ่มอายุ
โดยไม่เสียค่าใช้จ่ายเพื่อป้องกันและลดความเสี่ยงการเกิดทารกกลุ่มอาการดาวน์ หลังมีข้อมูลคาดการณ์ว่าในจังหวัดอาจมีเด็กกลุ่มอาการดาวน์ประมาณ ปีละ 7 ราย หรือ ร้อยละ 0.2
นายแพทย์สุเทพ เพชรมาก หัวหน้าผู้ตรวจราชการกระทรวงสาธารณสุข และผู้ตรวจราชการกระทรวงสาธารณสุขเขตสุขภาพที่ 6 ให้สัมภาษณ์ว่า โรงพยาบาลพระปกเกล้า จังหวัดจันทบุรี ได้จัด“โครงการตรวจคัดกรองกลุ่มอาการดาวน์ในหญิงตั้งครรภ์”ประจำปีงบประมาณ 2566 เป็นของขวัญปีใหม่ให้กับประชาชนในพื้นที่และใกล้เคียง โดยให้บริการตรวจคัดกรองกลุ่มอาการดาวน์ในหญิงตั้งครรภ์คนไทย ทุกสิทธิ ทุกกลุ่มอายุ ที่มีอายุครรภ์ 14-18 สัปดาห์ ด้วยวิธีQuardruple testฟรี ซึ่งเป็นการตรวจสารชีวเคมีในเลือดหญิงตั้งครรภ์ 4 ชนิด และคำนวณค่าความเสี่ยงโดยโปรแกรมคำนวณร่วมกับประวัติหญิงตั้งครรภ์และอายุครรภ์ เพื่อลดความเสี่ยงที่อาจเกิดทารกกลุ่มอาการดาวน์ในพื้นที่ ซึ่งคาดการณ์ว่าจังหวัดจันทบุรีอาจมีประมาณปีละ 7 ราย หรือ ร้อยละ 0.2
นายแพทย์สุเทพ กล่าวต่อว่า กลุ่มอาการดาวน์ (Down Syndrome)เป็นโรคทางพันธุกรรมที่เกิดจากความผิดปกติของจำนวนโครโมโซม พบได้บ่อยที่สุดในโลก ประมาณ 1 ใน 800 – 1 ใน 1,000 ของทารกแรกเกิดมีชีพสำหรับประเทศไทย มีเด็กเกิดใหม่ปีละประมาณ 800,000 คน หากขาดการควบคุมป้องกัน คาดว่าจะพบทารกกลุ่มอาการดาวน์รายใหม่เพิ่มขึ้นปีละประมาณ 800-1,000 คน ซึ่งหญิงตั้งครรภ์ทุกคนมีโอกาสเกิดทารกกลุ่มอาการดาวน์ได้โดยอัตราความเสี่ยงจะเพิ่มขึ้นตามอายุของหญิงตั้งครรภ์ จึงแนะนำให้หญิงตั้งครรภ์ที่มีอายุตั้งแต่ 35 ปีขึ้นไปตรวจโครโมโซมของทารกในครรภ์เพื่อวินิจฉัยก่อนคลอด
อย่างไรก็ตาม ทารกกลุ่มอาการดาวน์ประมาณ ร้อยละ 75-80 เกิดจากหญิงตั้งครรภ์ที่อายุน้อยกว่า 35 ปีซึ่งหญิงตั้งครรภ์จำนวนมากอยู่ในช่วงอายุนี้ จึงไม่ได้รับคำแนะนำให้เข้ารับการตรวจวินิจฉัยก่อนคลอด เนื่องจากมีความเสี่ยงที่จะเกิดภาวะแทรกซ้อนจากการเจาะน้ำคร่ำ แต่ปัจจุบันเทคโนโลยีการตรวจทางห้องปฏิบัติการมีความก้าวหน้ามากขึ้น ทำให้สามารถตรวจคัดกรองหญิงตั้งครรภ์ได้ในทุกอายุ และประเมินได้ว่ารายใดมีความเสี่ยงสูงที่ทารกในครรภ์จะเป็นกลุ่มอาการดาวน์ เพื่อแนะนำให้เข้ารับการตรวจวินิจฉัยก่อนคลอดต่อไป
****************************** 21 มกราคม 2566
วันเสาร์ที่ 21 มกราคม 2566
21/01/2566
ยสท. ช่วยเหลือชาวไร่ยาสูบ สนับสนุนปัจจัยการผลิต ร้อยละ 50 วงเงิน 56.16 ล้านบาท ฤดูการผลิต 2565/2566
การยาสูบแห่งประเทศไทย (ยสท.) แถลงข่าวการให้ความช่วยเหลือเกษตรกรชาวไร่ยาสูบและผู้บ่มอิสระ สนับสนุนปัจจัยการผลิต ร้อยละ 50 ของต้นทุนการผลิตที่สูงขึ้น เฉพาะฤดูการผลิต 2565/2566 ในวงเงิน 56.16 ล้านบาท
ผู้บริหารการยาสูบแห่งประเทศไทย (ยสท.) นำโดย นายภูมิจิตต์ พงษ์พันธุ์งาม ผู้ว่าการการยาสูบแห่งประเทศไทย พร้อมด้วยนายสิทธิพร ก้อนแก้ว รองผู้ว่าการด้านใบยา และนายสมชาย กองกลม ผู้อำนวยการฝ่ายใบยา ร่วมกันแถลงข่าวการให้ความช่วยเหลือเกษตรกรชาวไร่ยาสูบและผู้บ่มอิสระ สนับสนุนปัจจัยการผลิต ร้อยละ 50 ของต้นทุนการผลิตที่สูงขึ้น เฉพาะฤดูการผลิต 2565/2566 ในวงเงิน 56.16 ล้านบาท โดยมีผู้จัดการสำนักงานยาสูบส่วนภูมิภาค ผู้แทนชาวไร่ยาสูบในสังกัดและผู้บ่มอิสระเข้าร่วมรับฟัง ณ ห้องเธียร์เตอร์ ชั้น 2 อาคาร B-02 การยาสูบแห่งประเทศไทย พระนครศรีอยุธยา เมื่อวันที่ 20 มกราคม 2566
นายภูมิจิตต์ พงษ์พันธุ์งาม ผู้ว่าการการยาสูบแห่งประเทศไทย กล่าวว่า ยสท. มีความห่วงใยชาวไร่ยาสูบและผู้บ่มอิสระที่ได้รับผลกระทบภายหลังการปรับโครงสร้างภาษีสรรพสามิตยาสูบแบบใหม่ตาม พ.ร.บ.ภาษีสรรพสามิต พ.ศ.2560 และโครงสร้างภาษีสรรพสามิตยาสูบ ประกอบกับปัญหาการแพร่ระบาดของบุหรี่ผิดกฎหมาย การแข่งขันทางการค้าในอุตสาหกรรมบุหรี่ต่างชาติ และจำนวนผู้สูบที่น้อยลงตามนโยบายรัฐและกระแสโลก ทำให้ ยสท. มียอดจำหน่ายที่ลดลง ส่งผลกระทบโดยตรงกับชาวไร่ยาสูบและผู้บ่มอิสระ จากการปรับลดโควตาการรับซื้อใบยา รวมถึงต้นทุนปัจจัยการผลิตที่สูงขึ้น เช่น ค่าปุ๋ย ค่าการขนส่งและน้ำมันเชื้อเพลิง ดังนั้น คณะกรรมการ ยสท. จึงได้อนุมัติการให้ความช่วยเหลือเกษตรกรโดยสนับสนุนปัจจัยการผลิต ร้อยละ 50 ในวงเงิน 56.16 ล้านบาท ดังนี้
ประเภทใบยา ปริมาณ
(ล้าน กก.) สนับสนุนปัจจัยการผลิต
(บาท/กก.) เงินช่วยเหลือ
(ล้านบาท)
เวอร์ยิเนีย 4.23 6.26 26.48
เบอร์เลย์ 7.14 3.55 25.35
เตอร์กิซ 1.64 2.64 4.33
รวมทั้งสิ้น 56.16
สำหรับวิธีการให้ความช่วยเหลือเหลือเกษตรกรนั้น ยสท.จะจ่ายเงินสนับสนุนปัจจัยการผลิตให้กับชาวไร่บ่มเองและผู้บ่มอิสระ เมื่อชาวไร่และผู้บ่มอิสระนำใบยาเวอร์ยิเนีย ใบยาเบอร์เลย์ ใบยาเตอร์กิซ มาส่งขายให้กับ ยสท. ในแต่ละครั้ง(วิธีการคำนวณเงินช่วยเหลือ คือ ปริมาณใบยาที่ส่งขาย x อัตราการจ่ายเงินสนับสนุนปัจจัยการผลิต) แต่ไม่เกินปริมาณโควตาที่ได้รับการจัดสรรโดยผู้ว่าการ ยสท. ได้มอบอำนาจให้ผู้จัดการสำนักงานยาสูบส่วนภูมิภาค ได้แก่ สำนักงานยาสูบเชียงใหม่ เชียงราย แพร่ สุโขทัย เพชรบูรณ์ บ้านไผ่ นครพนม และหนองคาย เป็นผู้อนุมัติเบิกจ่ายเงินให้ความช่วยเหลือเกษตรกรโดยการสนับสนุนปัจจัยการผลิต ฤดูกาลผลิต 2565/2566 ตลอดทั้งกระบวนการ ซึ่งจะเริ่มฤดูกาลรับซื้อใบยาในช่วงปลายเดือนมกราคม 2566 นี้
ผู้ว่าการ ยสท. กล่าวเพิ่มเติมว่า ในส่วนของเงินสนับสนุนอีกร้อยละ 50 ที่ ยสท.ได้ขอจัดสรรงบประมาณจากรัฐบาลเพื่อช่วยเหลือเกษตรกรในวงเงิน 56.16 ล้านบาท นั้น ขณะนี้คณะกรรมการ ยสท. ได้พิจารณาอนุมัติแล้ว และอยู่ระหว่างนำเสนอต่อกระทรวงการคลังเพื่อดำเนินการต่อไป ทั้งนี้ ยสท. พร้อมดูแลและให้ความช่วยเหลือเกษตรกร โดยไม่ทอดทิ้งอย่างแน่นอน เพราะเกษตรกรชาวไร่ยาสูบทั่วประเทศเป็นต้นน้ำของอุตสาหกรรมยาสูบ เปรียบเสมือนครอบครัวยาสูบที่มีความผูกพันกันมาอย่างอย่างยาวนานจากรุ่นสู่รุ่น
วันเสาร์ที่ 21 มกราคม 2566
21/01/2566
ธอส. ลดราคาบ้านมือสองสูงสุดถึง 50% ให้ผ่อนดาวน์ดอกเบี้ย 0% นานถึง 36 เดือน ที่งานมหกรรมร่วมใจแก้หนี้ฯ ครั้งที่ 4 จ.ชลบุรี ระหว่างวันที่ 20 - 22 ม.ค. 2566
ธอส. นำบ้านมือสอง ธอส. ทั่วประเทศมากกว่า 1,000 รายการ พร้อมลดราคาสูงสุด 50% จากราคาประเมินปัจจุบัน เข้าร่วมจำหน่ายในงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจร ครั้งที่ 4 ที่จัดขึ้นระหว่างวันที่ 20-22 มกราคม 2566
ธนาคารอาคารสงเคราะห์ (ธอส.) ธนาคารที่ดีที่สุดสำหรับการมีบ้าน นำบ้านมือสอง ธอส. ทั่วประเทศมากกว่า 1,000 รายการ พร้อมลดราคาสูงสุด 50% จากราคาประเมินปัจจุบัน เข้าร่วมจำหน่ายในงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจร ครั้งที่ 4 ที่จัดขึ้นระหว่างวันที่ 20-22 มกราคม 2566 ณ ศาลาประชาคมเทศบาลเมืองบ้านสวน จ.ชลบุรี โดยทรัพย์ที่นำมาจำหน่ายมีทั้งบ้านเดี่ยว บ้านแฝด ทาวน์เฮ้าส์ และห้องชุด (คอนโดมิเนียม) ราคาจำหน่ายต่ำสุดเพียง 78,000 บาท เท่านั้น!! ได้แก่ ทรัพย์ประเภทคอนโดมิเนียม โครงการเบสท์คอนโด 1 ชั้น 5 ขนาดเนื้อที่ 25.50 ตารางเมตร เขตเมืองสมุทรปราการ จ.สมุทรปราการ พิเศษ!! ผู้ที่จองซื้อทรัพย์ภายในงานจะได้รับสิทธิ์ผ่อนดาวน์ 0% นานสูงสุด 36 เดือน (เงื่อนไขเป็นไปตามที่ธนาคารกำหนด) พร้อมลุ้นรับกระเป๋าพับอเนกประสงค์ 1 รายการทรัพย์ ต่อ 1 ใบ และสำหรับลูกค้า 15 รายแรกที่ทำสัญญาจะซื้อจะขายภายในระยะเวลาที่ธนาคารกำหนด รับฟรี!! บัตรเติมน้ำมันมูลค่า 1,000 บาท อีกด้วย สอบถามข้อมูลเพิ่มเติมได้ที่ GH Bank Call Center โทร. 0-2645-9000 กด 5 หรือ Facebook Fanpage บ้านมือสอง ธอส. หรือ ดูข้อมูลบ้านมือสอง ธอส. ได้ที่ www.ghbhomecenter.com, Mobile Application : GHB ALL HOME และ Line Official Account : @ghbnpa
วันศุกร์ที่ 20 มกราคม 2566
20/01/2566
รัฐมนตรีว่าการกระทรวงมหาดไทย มอบประกาศนียบัตร หลักสูตรนักปกครองระดับสูง รุ่นที่ 78 และรุ่นที่ 79 เน้นย้ำการปฏิบัติงานราชการต้องมุ่งเป้าสูงสุดคือประโยชน์ของประชาชน
รัฐมนตรีว่าการกระทรวงมหาดไทย มอบประกาศนียบัตร หลักสูตรนักปกครองระดับสูง รุ่นที่ 78 และรุ่นที่ 79 เน้นย้ำการปฏิบัติงานราชการต้องมุ่งเป้าสูงสุดคือประโยชน์ของประชาชน
วันนี้ (20 มกราคม 2566) เวลา 10.30 น. ที่ห้องประชุมอัษฎางค์ ชั้น 5 อาคารดำรงราชานุสรณ์ กระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีมอบประกาศนียบัตร เข็มวิทยฐานะ และโล่รางวัลเรียนดี หลักสูตรนักปกครองระดับสูง (นปส.) รุ่นที่ 78 และรุ่นที่ 79 โดยมี นายชัยวัฒน์ ชื่นโกสุม นายโชตินรินทร์ เกิดสม รองปลัดกระทรวงมหาดไทย คณะทำงานรัฐมนตรีว่าการกระทรวงมหาดไทย ผู้บริหารระดับสูงของกระทรวงมหาดไทย และนักศึกษาหลักสูตรนักปกครองระดับสูง รุ่นที่ 78 จำนวน 100 คน และรุ่นที่ 79 จำนวน 100 คน ร่วมในพิธี
โอกาสนี้ รัฐมนตรีว่าการกระทรวงมหาดไทย ได้กล่าวแสดงความยินดีกับผู้สำเร็จการศึกษาอบรมหลักสูตรนักปกครองระดับสูง รุ่นที่ 78 และรุ่นที่ 79 ที่ได้ผ่านการทดสอบในเบื้องต้นเป็นที่เรียบร้อยแล้ว โดยเน้นย้ำให้นำความรู้ที่ได้รับจากการศึกษาอบรมไปประยุกต์ใช้เพื่อพัฒนาพื้นที่และยกระดับคุณภาพชีวิตให้แก่ประชาชนเพิ่มประสิทธิภาพของกระบวนงานและแนวทางการดำเนินงาน ตลอดจนส่งเสริมให้การทำงานเป็นไปอย่างสร้างสรรค์ มีความทันสมัย ทันต่อสถานการณ์ที่ซับซ้อนในยุคปัจจุบัน โดยการดำเนินงานต้องเน้นการมีส่วนร่วม การบูรณาการกับหน่วยงานที่เกี่ยวข้อง เพื่อประโยชน์สูงสุดของประชาชน โดยเชื่อมั่นว่าประโยชน์ที่ได้รับจากการอบรมจะสามารถนำเอาไปสนับสนุนการทำงานของอธิบดี ผู้ว่าราชการจังหวัด หรือผู้บังคับบัญชา ให้เกิดผลสัมฤทธิ์ในทางราชการได้
ด้านนายชัยวัฒน์ ชื่นโกสุม รองปลัดกระทรวงมหาดไทย กล่าวว่า การศึกษาอบรมหลักสูตรนักปกครองระดับสูง มีวัตถุประสงค์เพื่อต้องการให้ผู้เข้ารับการศึกษาอบรม มีความรู้ ทักษะ ทัศนคติ วิสัยทัศน์ที่สอดคล้องกับการเป็นผู้นำการเปลี่ยนแปลง โดยกลุ่มเป้าหมายเป็นกลุ่มผู้บริหารระดับกลางในสังกัดกระทรวงมหาดไทย และสังกัดหน่วยงานที่ร่วมทำงานเชิงบูรณาการกับกระทรวงมหาดไทย โดยในแต่ละรุ่นใช้เวลาศึกษา รุ่นละ 10 สัปดาห์ ซึ่งได้รับความร่วมมืออย่างดีจากวิทยากร ผู้ทรงคุณวุฒิทั้งภาครัฐและภาคเอกชน ที่มาร่วมถ่ายทอดความรู้และประสบการณ์อันทรงคุณค่าให้แก่ผู้เข้ารับการศึกษาอบรม ซึ่งจะเป็นประโยชน์อย่างยิ่งสำหรับการทำงานในอนาคตของผู้เข้ารับการศึกษาอบรมทุกคน
วันเสาร์ที่ 21 มกราคม 2566
21/01/2566
ออมสิน พร้อมช่วยลูกหนี้ ขนมาตรการร่วมมหกรรมร่วมใจแก้หนี้ สัญจร ครั้งที่ 4 จ.ชลบุรี พิเศษ เยี่ยมชมและทำธุรกรรมที่บูธออมสินรับของที่ระลึกมากมาย
ธนาคารออมสินร่วมงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจร ครั้งที่ 4 จัดขึ้นระหว่างวันที่ 20-22 มกราคม 2566 เวลา 10.00-18.00 น. ณ ศาลาประชาคมเทศบาลเมืองบ้านสวน จ.ชลบุรี โดยธนาคารอาคารสงเคราะห์เป็นเจ้าภาพ
นายวิทัย รัตนากร ผู้อำนวยการธนาคารออมสิน เปิดเผยว่า งาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจรจัดขึ้นตามนโยบายของรัฐบาลเพื่อให้บริการลูกหนี้ที่ได้รับผลกระทบจากสถานการณ์การแพร่ระบาดของเชื้อโควิด-19 โดยการผนึกกำลังของกระทรวงการคลัง ธปท.และสมาคมสถาบันการเงินของรัฐ(GFA) ซึ่งมีสถาบันการเงินผลัดเปลี่ยนกันรับหน้าที่ผู้จัดงานหลัก ล่าสุดเป็นการจัดงานครั้งที่ 4 จะจัดขึ้นระหว่างวันที่ 20-22 มกราคม 2566 เวลา 10.00-18.00 น. ณ ศาลาประชาคมเทศบาลเมืองบ้านสวน จ.ชลบุรี โดยธนาคารอาคารสงเคราะห์เป็นเจ้าภาพ
ธนาคารออมสินได้จัดโปรโมชั่น มาตรการช่วยเหลือลูกค้าประชาชนและผลิตภัณฑ์ทางการเงินที่เตรียมไว้เป็นพิเศษสำหรับงานนี้ ได้แก่ มาตรการแก้หนี้ เงื่อนไขพิเศษสำหรับลูกหนี้ทุกประเภทสินเชื่อ โดยลูกหนี้ที่เป็น NPLs กรณีปิดบัญชี มีทั้งยกเว้นดอกเบี้ยที่ค้างชำระให้เต็มจำนวน กรณีผ่อนชำระธนาคารพักชำระเงินต้นให้ 1 ปี และลดอัตราดอกเบี้ย ทั้งนี้ขึ้นอยู่กับแต่ละประเภทสินเชื่อและร่วมพูดคุยเพื่อหาทางออกร่วมกัน ภายใต้ความตั้งใจของรัฐบาลที่ต้องการช่วยเหลือและแก้ปัญหาหนี้สินอย่างยั่งยืนให้กับประชาชนกลุ่มเปราะบาง
นอกจากมาตรการแก้หนี้ที่เป็นบริการหลักสำหรับงานนี้แล้ว ธนาคารยังได้จัดโปรโมชั่นเงินฝากในโอกาสนี้ด้วย ได้แก่ เงินฝากเผื่อเรียกพิเศษ 15 เดือน เป็นเงินฝากระยะยาวสำหรับเก็บออม กำหนดดอกเบี้ยแบบ Step up จ่ายดอกเบี้ยเพิ่มขึ้นตามช่วงเวลาที่ธนาคารกำหนด สูงสุด 4.99 % ต่อปีในปีที่ 15 คิดเป็นดอกเบี้ยเฉลี่ย 1.25 % ต่อปี เทียบเท่าดอกเบี้ยเงินฝากประจำ 1.47 % ต่อปี รับฝากบุคคลธรรมดาและนิติบุคคล (บุคคลธรรมดาดอกเบี้ยไม่เสียภาษี) ฝากขั้นต่ำ 10,000 บาท ฝากได้ที่ธนาคารออมสินทุกสาขา ตั้งแต่วันนี้ถึงวันที่ 31 มกราคม 2566
ทั้งนี้ ยังมีสินเชื่อ GSB บ้านแลกเงิน ผ่อนต่ำแสนละ 555 บาทต่อเดือน สินเชื่อ BCG for BCG Economy และสินเชื่อดอกเบี้ยต่ำ Soft Loan Re-Open ธุรกิจโรงแรม รวมถึงการจัดฝึกอบรมอาชีพ จึงขอเชิญชวนลูกค้าประชาชนจังหวัดชลบุรีและพื้นที่ใกล้เคียงเยี่ยมชมและร่วมกิจกรรมพร้อมลงทะเบียนใช้บริการที่บูธธนาคารออมสินภายในงานมหกรรมร่วมใจแก้หนี้ฯ สัญจร ครั้ง 4 รับของที่ระลึกมากมาย
วันศุกร์ที่ 20 มกราคม 2566
20/01/2566
ปลัดกระทรวงมหาดไทยเป็นประธานถวายเกียรติบัตรแด่พระนวกะที่บรรพชาอุปสมบทในโครงการบรรพชาอุปสมบทพระสงฆ์ 102 รูป ถวายเป็นพระราชกุศลถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา ฯ
ปลัดมหาดไทยเป็นประธานถวายเกียรติบัตรแด่พระนวกะที่บรรพชาอุปสมบทในโครงการบรรพชาอุปสมบทพระสงฆ์ 102 รูป ถวายเป็นพระราชกุศลถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา จังหวัดอุบลราชธานี
วันนี้ (20 ม.ค. 66) เวลา 16.30 น ที่วัดมณีวนาราม อำเภอเมืองอุบลราชธานี จังหวัดอุบลราชธานี นายสุทธิพงษ์ จุลเจริญ ปลัดกระทรวงมหาดไทย เป็นประธานในพิธีถวายเกียรติบัตรแด่พระนวกะที่บรรพชาอุปสมบทในโครงการบรรพชาอุปสมบทพระสงฆ์ 102 รูป ถวายเป็นพระราชกุศลถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ซึ่งกระทรวงมหาดไทยได้รับความเห็นชอบจากคณะรัฐมนตรีเมื่อวันที่ 27 ธันวาคมพุทธศักราช 2565 ให้จัดโครงการบรรพชาอุปสมบท 99 รูป ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน โดยมีท่านเจ้าคุณพระราชธีราจารย์ เจ้าคณะจังหวัดอุบลราชธานี เจ้าอาวาสวัดมณีวนาราม พระพิพัฒน์วชิโรภาส ที่ปรึกษาปลัดกระทรวงมหาดไทย นายชลธี ยังตรง ผู้ว่าราชการจังหวัดอุบลราชธานี ข้าราชการตุลาการ ทหาร ตำรวจ หัวหน้าส่วนราชการ ข้าราชการ พนักงาน เจ้าหน้าที่ และภาคีเครือข่ายในพื้นที่จังหวัดอุบลราชธานี ร่วมในพิธี
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขออนุโมทนาบุญกับพี่น้องประชาชนชาวจังหวัดอุบลราชธานี โดยเฉพาะอย่างยิ่งพระนวกะทุกรูปที่มีความมุ่งมั่นตั้งใจในการเข้าร่วมอุปสมบท ทำให้ได้มีโอกาสศึกษาพระธรรมวินัยและปฏิบัติธรรมตามหลักคำสอนของพระพุทธศาสนาตามโครงการบรรพชาอุปสมบท 99 รูป ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เพื่อเป็นการถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยแข็งแรงในเร็ววัน และเป็นการร่วมถวายความจงรักภักดีและสำนึกในพระกรุณาธิคุณ
พระราชธีราจารย์ เจ้าคณะจังหวัดอุบลราชธานี เจ้าอาวาสวัดมณีวนาราม กล่าวว่า ขออนุโมทนาท่านสุทธิพงษ์ จุลเจริญ ปลัดกระทรวงมหาดไทย ผู้มีความจงรักภักดีอย่างสูงยิ่ง ที่ได้ดำริและเสนอให้จัดโครงการบรรพชาอุปสมบท 99 รูป ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เพื่อเป็นการถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยแข็งแรงในเร็ววัน ซึ่งการบรรพชาอุปสมบทนี้ เป็นบุญอันยิ่งใหญ่ เป็นมหากุศล ที่พวกเราซึ่งเป็นพสกนิกรชาวไทย จะได้ร่วมกันแสดงออกซึ่งความจงรักภักดีต่อสถาบันพระมหากษัตริย์ ผู้ทรงพระคุณอันประเสริฐ โดยคณะสงฆ์จังหวัดอุบลราชธานี ได้มีการจัดพิธีเจริญพระพุทธมนต์ เจริญจิตตภาวนา เพื่อถวายเป็นพระราชกุศลถวายพระพร ในทุกพระอาราม โดยขอเชิญชวนพุทธศาสนิกชนได้ร่วมปฏิบัติบูชาถวายพระพรรวมกับคณะสงฆ์จังหวัดอุบลราชธานีและจังหวัดต่าง ๆ เพื่อถวายเป็นพระราชกุศลถวายพระพรโดยพร้อมเพรียงกัน
วันเสาร์ที่ 21 มกราคม 2566
กรมเจ้าท่า  ต้อนรับ กรมอุทกศาสตร์ กองทัพเรือ เข้าเยี่ยมชมศูนย์ปฏิบัติการควบคุมความปลอดภัยและการจราจรทางน้ำ
...
กรมเจ้าท่า ต้อนรับคณะฯ เยี่ยมชมศูนย์ปฏิบัติการควบคุมความปลอดภัยและการจราจรทางน้ำ (อาคาร 39)กรมเจ้าท่า
วันจันทร์ที่ 20 มกราคม 2566 นายสรพงศ์ ไพฑูรย์พงษ์ รักษาราชการแทนอธิบดีกรมเจ้าท่า กระทรวงคมนาคม และนายวิเชียร เปมานุกรรักษ์ รองอธิบดีกรมเจ้าท่า ด้านปฏิบัติการ ให้การต้อนรับคณะเยี่ยมชมจากกรมอุทกศาสตร์ กองทัพเรือ นำโดย พลเรือตรี ยอดรัก ศิลปดุริยางค์ ผู้อำนวยการศูนย์สนับสนุนการเดินเรือ เข้าเยี่ยมชมกรมเจ้าท่าและหารือเกี่ยวกับ เตรียมรับการตรวจประเมินประเทศสมาชิกองค์กรทางทะเลระหว่างประเทศภาคบังคับ ด้านอุทกศาสตร์ เครื่องหมายทางเรือ และรับทราบภารกิจของกรมเจ้าท่าในการขุดลอกร่องน้ำทางเดินเรือ การวางเครื่องหมายทางเรือ การทำแผนที่เดินเรือ ระบบตรวจการณ์ชายฝั่งและระบบควบคุมการจราจร ของกรมเจ้าท่า ผลการหารือและเยี่ยมชม ในอนาคต จะมีส่งเจ้าหน้าที่เพื่อเรียนรู้และแลกเปลี่ยนข้อมูลและองค์ความรู้ การสร้างแผนที่การวางเครื่องหมายทางเรือ การแลกเปลี่ยนข้อมูลในระบบแผนที่ การใช้ข้อมูลร่วมจากระบบสำแดงข้อมูลเรืออัตโนมัติ (AIS)
วันเสาร์ที่ 21 มกราคม 2566
21/01/2566
รองนายกฯ อนุทิน ติดตามนโยบายจีนนำร่องอนุญาตกรุ๊ปทัวร์ออกเที่ยว 20 ประเทศรวมถึงไทยใกล้ชิด กำชับหน่วยงานในกำกับสาธารณสุข คมนาคม ท่องเที่ยวพร้อมรับ
รองนายกฯ อนุทิน ติดตามนโยบายจีนนำร่องอนุญาตกรุ๊ปทัวร์ออกเที่ยว 20 ประเทศรวมถึงไทยใกล้ชิด กำชับหน่วยงานในกำกับสาธารณสุข คมนาคม ท่องเที่ยวพร้อมรับ
วันที่21ม.ค. 66น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าตามที่ทางการประเทศจีนจะดำเนินการนำร่องให้ชาวจีนเดินทางออกไปท่องเที่ยวต่างประเทศแบบหมู่คณะหรือกรุ๊ปทัวร์ได้ใน20ประเทศซึ่งรวมถึงประเทศไทยตั้งแต่วันที่6ก.พ. 66เป็นต้นไปนายอนุทินชาญวีรกูลรองนายกรัฐมนตรีและรมว.สาธารณสุขได้ติดตามรายละเอียดทางนโยบายของทางการจีนอย่างใกล้ชิดและมีความมั่นใจว่าข้อกำหนดต่างๆที่มีการดำเนินการอย่างค่อยเป็นค่อยไปนี้จะส่งผลดีต่อธุรกิจการท่องเที่ยวและเศรษฐกิจไทยและสามารถควบคุมสถาการณ์โควิด19ให้อยู่ในขอบเขตที่จำกัดได้
“นายอนุทินได้รับทราบแนวนโยบายและขอบเขตการดำเนินการนำร่องตามที่สถานเอกอัครราชทูตจีนเปิดเผยล่าสุดซึ่งได้แสดงให้เห็นว่าประเทศจีนได้ดำเนินมาตรการต่างๆอย่างรัดกุมมีการแนะนำประชาชนของตนเองที่จะเดินทางออกไปเที่ยวต่างประเทศปฏิบัติตามข้อกำหนดของประเทศปลายทางบริษัทท่องเที่ยวมีการดูแลคัดกรองกรุ๊ปทัวร์และมีระบบการรายงานที่ชัดเจนโดยรองนายกรัฐมนตรีได้กำชับกระทรวงในกำกับที่เกี่ยวข้องได้แก่กระทรวงสาธารณสุขกระทรวงคมนาคมและกระทรวงการท่องเที่ยวฯติดตามรายละเอียดของข้อกำหนดและเตรียมการในทุกด้านให้พร้อมสำหรับจำนวนนักท่องเที่ยวที่จะเพิ่มขึ้น”น.ส.ไตรศุลีกล่าว
น.ส.ไตรศุลีกล่าวว่าเมื่อวันที่20ม.ค. 66สถานเอกอัครราชทูตจีนประจำประเทศไทยได้เผยแพร่ประกาศสำนักงานประจำกระทรวงวัฒนธรรมและการท่องเที่ยวระบุถึงการนำร่องที่จะเริ่มตั้งแต่วันที่6ก.พ. 66เป็นต้นไปโดยการให้บริษัทนำเที่ยวและบริษัทท่องเที่ยวออนไลน์ทั่วประเทศจีนในการดำเนินกิจการจัดการท่องเที่ยวแบบหมู่คณะรวมถึงธุรกิจตั๋วเครื่องบิน+โรงแรมสำหรับชาวจีนไปยัง20ประเทศได้แก่ไทยอินโดนีเซียกัมพูชามัลดีฟส์ศรีลังกาฟิลิปปินส์มาเลเซียสิงคโปร์ลาวสหรัฐอาหรับเอมิเรตส์อียิปต์เคนยาแอฟริกาใต้รัสเซียสวิตเซอร์แลนด์ฮังการีนิวซีแลนด์ฟิจิคิวบาและอาร์เจนตินา
ทั้งนี้ตามประกาศได้มีข้อกำหนดต่างๆที่รัฐบาลท้องถิ่นในจีนบริษัทนำเที่ยวตลอดจนชาวจีนที่จะเดินทางออกไปท่องเที่ยวต้องดำเนินการและปฏิบัติอาทิ บริษัทนำเที่ยวดำเนินการตามหลักการของประเทศที่จะไปรัฐบาลท้องถิ่นมีการจัดระเบียบและดำเนินการเพื่อปกป้องความปลอดภัยสิทธิประโยชน์ที่ชอบด้วยกฎหมายของนักท่องเที่ยว
แนะนำบริษัทนำเที่ยวให้ปฏิบัติตามข้อกำหนดการป้องกันการแพร่ระบาดทั้งของประเทศจีนและประเทศปลายทางอย่างเคร่งครัดและแจ้งเตือนนักท่องเที่ยวให้เฝ้าระวังตรวจหาเชื้อก่อนการเดินทางใส่ใจกับความปลอดภัยและการป้องกันตนเองในระหว่างการเดินทางปฏิบัติตามกฎระเบียบการป้องกันการแพร่ระบาดและปฏิบัติตามข้อกำหนดการป้องกันการแพร่ระบาดต่างๆ
นอกจากนี้ข้อกำหนดยังให้รัฐบาลท้องถิ่นในจีนมีการกำหนดมาตรฐานกิจกรรมท่องเที่ยวและให้บริษัทนำเที่ยวแบบกรุ๊ปทัวร์ดำเนินตามอย่างเคร่งครัดจัดทำสัญญาการท่องเที่ยวที่ถูกกฎหมายมีระบบการจัดการข้อพิพาทที่เหมาะสมและทันท่วงทีปรับขนาดของกลุ่มคณะให้เหมาะสมเตือนนักท่องเที่ยวให้เพิ่มความตระหนักด้านความปลอดภัยซื้อประกันสำหรับอุบัติเหตุส่วนบุคคล รวมถึงให้บริษัทนำเที่ยวใช้ระบบ"หนึ่งคณะหนึ่งรายงาน"มีการรายงานข้อมูลการเดินทางขาเข้าและออกของหมู่คณะบนแพลตฟอร์มที่รวดเร็วมีการตรวจสอบธุรกิจผิดกฎหมายเช่นทัวร์ราคาถูกที่ไม่สมเหตุสมผลการจัดนักท่องเที่ยวให้เยี่ยมชมหรือมีส่วนร่วมในโครงการหรือกิจกรรมที่ละเมิดกฎหมายข้อบังคับและคุณธรรมทางสังคมของประเทศจีน
————
วันเสาร์ที่ 21 มกราคม 2566
คุยเรื่องบ้าน คุยเรื่องเมือง คุยทุกเรื่องกับรัฐมนตรีดีอีเอส
คุยเรื่องบ้าน คุยเรื่องเมือง คุยทุกเรื่องกับรัฐมนตรีดีอีเอส
วันนี้(21มกราคม2566)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมพูดคุยประเด็น"บัญชีม้าSmart CityและฟรีWi-Fi"พร้อมตอบคำถามทุกข้อสงสัยกับประชาชนในรายการ"คุยเรื่องบ้านคุยเรื่องเมืองคุยทุกเรื่องกับรัฐมนตรี"ณห้องส่งสถานีวิทยุกระจายเสียงแห่งประเทศไทย(NBT )ถนนวิภาวดีรังสิต
___________________
วันเสาร์ที่ 21 มกราคม 2566
21/01/2566
ตำรวจปราบอาชญากรรมออนไลน์ แนะ 3 วิธีตรวจสอบมือถือแอนดรอยด์ ถูกติดตั้งแอป รีโมทดูดเงินหรือไม่?
รองโฆษกรัฐบาลเผยตำรวจปราบอาชญากรรมออนไลน์ แนะ 3 วิธีตรวจสอบมือถือแอนดรอยด์ ถูกติดตั้งแอป รีโมทดูดเงินหรือไม่?
วันนี้(21ม.ค.66)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยว่าสำนักงานตำรวจแห่งชาติศูนย์ปราบปรามอาชญากรรมทางเทคโนโลยีสารสนเทศ(ศปอส.ตร.)ได้แนะนำวิธีตรวจสอบมือถือระบบแอนดรอยด์(Android)แก่ประชาชนว่าถูกติดตั้งแอปพลิเคชั่นรีโมทดูดเงินหรือไม่เพื่อป้องกันตนเองไม่ให้ตกเป็นผู้เสียหายถูกขโมยข้อมูลและเงินผ่านมือถือจากการพลั้งเผลอติดตั้งแอปพลิเคชั่นที่แฝงมัลแวร์ลงมือถือโดยไม่รู้ตัวเป็นการเปิดโอกาสให้มิจฉาชีพควบคุมมือถือจากระยะไกลและสวมรอยทำธุรกรรมการเงินโดยโอนเงินออกจากบัญชีแทนเจ้าของได้
ขั้นตอนการติดตั้งมีดังนั้น
1.ไปที่เมนูการตั้งค่า(รูปฟันเฟือง)เลือก>แอพแล้วกดที่จุด3จุดมุมขวาบนเลือกเมนูย่อย>การเข้าถึงพิเศษ
2.หากไม่สามารถเปิดดูเมนูดังกล่าวได้โดยหน้าจอจะเด้งออกไปที่หน้าหลักทันทีแสดงว่ามือถือเครื่องนั้นถูกฝังแอปฯเรียบร้อยแล้ว
3.สิ่งแรกที่ต้องทำคือตัดการเชื่อมต่ออินเทอร์เน็ตทันทีแล้วสำรองข้อมูลที่สำคัญจากนั้นล้างเครื่องโดยรีเซต(Reset)เครื่องกลับคืนค่าเริ่มต้นจากโรงงาน
———-
วันเสาร์ที่ 21 มกราคม 2566
21/01/2566
โฆษกรัฐบาลเผย นายกฯ ปลื้ม ผลการดำเนินงานโครงการ “ข้าวรักษ์โลก BCG Model นาปรัง" ใช้นวัตกรรมเพิ่มคุณค่าสินค้า ตอบโจทย์กระแสผู้บริโภคในโลกยุคปัจจุบัน
โฆษกรัฐบาลเผย นายกฯ ปลื้ม ผลการดำเนินงานโครงการ “ข้าวรักษ์โลก BCG Model นาปรัง" ใช้นวัตกรรมเพิ่มคุณค่าสินค้า ตอบโจทย์กระแสผู้บริโภคในโลกยุคปัจจุบัน ผลระยะแรกน่าพึงพอใจ เดินหน้าเร่งพัฒนาต่อระยะที่ 2
วันนี้(21ม.ค.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมรับทราบถึงความคืบหน้าการดำเนินการโครงการ“ข้าวรักษ์โลกBCG Modelนาปรัง"ช่วยเพิ่มผลผลิตให้ชาวนาลดต้นทุนการผลิตรักษาสิ่งแวดล้อมตามยุทธศาสตร์3น(น้ำนานวัตกรรม)
โฆษกประจำสำนักนายกรัฐมนตรีเปิดเผยว่าเนื่องจากการทำนาแบบดั้งเดิมค่อนข้างส่งผลกระทบต่อสิ่งแวดล้อมตั้งแต่ขั้นตอนการเพาะปลูกการเก็บเกี่ยวการกำจัดตอซังข้าวในขณะที่เก็บเกี่ยวผลผลิตได้ไม่มากเท่าที่ควรรัฐบาลจึงได้สนับสนุนโครงการข้าวรักษ์โลกBCG Modelนาปรังเพื่อช่วยเพิ่มผลผลิตให้กับชาวนาโดยเฉลี่ยต่อไร่ได้มากกว่าช่วยลดต้นทุนการผลิตควบคู่ไปกับการรักษาสิ่งแวดล้อมตามยุทธศาสตร์3น(น้ำนานวัตกรรม)ซึ่งผลจากการดำเนินการของโครงการในระยะที่1เป็นที่น่าพึงพอใจ
โครงการข้าวรักษ์โลกนี้เป็นต้นแบบการปฏิวัติการทำนาแบบยั่งยืนตามแนวทางของนายกรัฐมนตรีซึ่งเกิดจากจากแนวคิดการผลิตข้าวแบบใหม่ด้วยการนำนวัตกรรมที่ทันสมัยมาใช้ลดการใช้สารเคมีลดต้นทุนการผลิตได้ข้าวคุณภาพสูงเป็นข้าวที่ตรงตามความต้องการของตลาดดีต่อสุขภาพและเป็นมิตรกับสิ่งแวดล้อมและสามารถขายได้ในราคาที่สูงขึ้น
โดยในระยะที่1รัฐบาลได้ส่งเสริมโครงการฯผ่านกองทุนหมู่บ้านฯนำร่องที่จังหวัดเชียงรายมหาสารคามร้อยเอ็ดอุบลราชธานีศรีสะเกษสุรินทร์และบุรีรัมย์รวม20กองทุนกองทุนละ1,500,000บาทบนพื้นที่ของโครงการรวมกว่า10,830ไร่มีสมาชิกเกษตรกรเข้าร่วมโครงการฯ2,674คนสามารถเพิ่มผลผลิตโดยเฉลี่ย27.07 %และลดต้นทุนการผลิตโดยเฉลี่ย38.20 %
ขณะนี้โครงการ“ข้าวรักษ์โลกBCG Modelนาปรัง”ดำเนินมาถึงระยะที่2ที่จะสนับสนุนใน10จังหวัดจังหวัดละ10โครงการรวม100โครงการในภาคเหนือ4จังหวัด,ภาคกลาง3จังหวัดและภาคใต้อีก3จังหวัดซึ่งจะได้นำบทเรียนมาจากระยะที่1ด้วย
“นายกรัฐมนตรีชื่นชมผลการดำเนินงานโครงการฯขอบคุณผู้มีส่วนเกี่ยวข้องทุกคนทั้งหน่วยงานภาครัฐเอกชนประชาชนตลอดจนเกษตรกรผู้เข้าร่วมโครงการที่ช่วยกันขับเคลื่อนโครงการนี้ซึ่งผลสำเร็จจากโครงการจะช่วยส่งเสริมให้ข้าวไทยสร้างมูลค่าเพิ่มได้ยิ่งกว่าในอดีตนำรายได้เข้าประเทศให้ประสบผลสำเร็จอย่างดีนายกรัฐมนตรีหวังเป็นอย่างยิ่งว่าโครงการข้าวรักษ์โลกนี้จะเป็นต้นแบบในการส่งต่อความสำเร็จสู่สินค้าเกษตรอื่นๆเพื่อให้ภาคเกษตรของไทยมีความเข้มแข็งสามารถแข่งขันได้ในระดับสากลตอบโจทย์กระแสผู้บริโภคในโลกยุคปัจจุบันผลักดันให้ไทยเป็นแหล่งอาหารและสินค้าเกษตรคุณภาพสูงในเวทีโลกรวมทั้งมีส่วนขับเคลื่อนเศรษฐกิจไทยตามหลักปรัชญาของเศรษฐกิจพอเพียง”นายอนุชาฯกล่าว
—————
วันเสาร์ที่ 21 มกราคม 2566
21/01/2566
ดัชนีราคาที่อยู่อาศัยใหม่ที่อยู่ระหว่างการขาย ไตรมาส 4 ปี 2565 ในกรุงเทพฯ – ปริมณฑล
ดัชนีราคาบ้านจัดสรรใหม่ปรับเพิ่มขึ้นเป็น 130.2  โดยเพิ่มขึ้นร้อยละ 2.7 เมื่อเทียบกับช่วงเวลาเดียวกันของปีก่อน (YoY) ที่ 126.8 และเพิ่มขึ้นร้อยละ 2.4 เมื่อเทียบกับไตรมาสก่อนหน้า (QoQ) ที่ 127.2
ศูนย์ข้อมูลอสังหาริมทรัพย์ ธนาคารอาคารสงเคราะห์ ได้จัดทำดัชนีราคาที่อยู่อาศัย 2 รายการ ประกอบด้วย (1) ดัชนีราคาบ้านจัดสรรใหม่ (บ้านเดี่ยวและทาวน์เฮ้าส์) และ (2) ดัชนีราคาห้องชุดใหม่ ที่อยู่ระหว่างการขาย ไตรมาส 4 ปี 2565 โดยพบว่าความเปลี่ยนแปลงที่น่าสนใจกล่าวคือ ดัชนีราคาบ้านจัดสรรใหม่ที่อยู่ระหว่างการขาย ในกรุงเทพฯและปริมณฑล ไตรมาส 4 ปี 2565 เพิ่มขึ้นร้อยละ 2.7 เมื่อเทียบกับช่วงเวลาเดียวกันของปีก่อน (YoY) และเพิ่มขึ้นร้อยละ 2.4 เมื่อเทียบกับไตรมาสก่อนหน้า (QoQ) อีกด้วย ซึ่งเป็นการเพิ่มขึ้นอีกครั้งหลังจากที่ดัชนีทรงตัวติดต่อกันมา 3 ไตรมาส นับตั้งแต่ไตรมาส 1 ปี 2565 แต่สำหรับดัชนีราคาห้องชุดใหม่ที่อยู่ระหว่างการขายในกรุงเทพฯ-ปริมณฑล ไตรมาส 4 ปี 2565 ยังมีการปรับลดลงร้อยละ -0.6 เมื่อเทียบกับช่วงเวลาเดียวกันของปีก่อน (YoY) และลดลงร้อยละ -1.9 เมื่อเทียบกับไตรมาสก่อนหน้า (QoQ) ทั้งนี้เป็นเพราะว่า ผู้ประกอบการฯ เพิ่มการกระตุ้นยอดขายของบ้านจัดสรรและอาคารชุดในไตรมาสนี้ ด้วยการใช้กลยุทธ์โปรโมชั่นฟรีค่าใช้จ่าย ณ วันโอนมากขึ้น
ดร.วิชัย วิรัตกพันธ์ รักษาการผู้อำนวยการศูนย์ข้อมูลอสังหาริมทรัพย์ ธนาคารอาคารสงเคราะห์ เปิดเผยว่า ดัชนีราคาบ้านจัดสรรใหม่ปรับเพิ่มขึ้นเป็น 130.2 โดยเพิ่มขึ้นร้อยละ 2.7 เมื่อเทียบกับช่วงเวลาเดียวกันของปีก่อน (YoY) ที่ 126.8 และเพิ่มขึ้นร้อยละ 2.4 เมื่อเทียบกับไตรมาสก่อนหน้า (QoQ) ที่ 127.2 ซึ่งพบว่าส่วนใหญ่เป็นโครงการใหม่ที่มีการเปิดขายในไตรมาสนี้ ซึ่งส่วนใหญ่มีต้นทุนค่าก่อสร้างสูงขึ้นตามราคาวัสดุก่อสร้างที่ยังคงเพิ่มขึ้นเกือบทุกหมวดยกเว้นหมวดกระเบื้องเมื่อเทียบราคากับช่วงเวลาเดียวกันของปีก่อน จึงทำให้ผู้ประกอบการต้องปรับราคาสูงขึ้นเล็กน้อย
เมื่อจำแนกดัชนีราคาบ้านจัดสรรตามพื้นที่ พบว่า
- กรุงเทพฯ มีค่าดัชนีเท่ากับ 126.1 เพิ่มขึ้นร้อยละ 0.2 เมื่อเทียบกับช่วงเวลาเดียวกันของปีก่อน (YoY) และเมื่อเทียบกับไตรมาสก่อนหน้า (QoQ) เพิ่มขึ้นร้อยละ 0.2 เช่นกัน
- 3 จังหวัดปริมณฑล (สมุทรปราการ นนทบุรี และปทุมธานี) มีค่าดัชนีเท่ากับ 132.5 เพิ่มขึ้นร้อยละ 3.8 เมื่อเทียบกับช่วงเวลาเดียวกันของปีก่อน (YoY) และเมื่อเทียบกับไตรมาสก่อนหน้า (QoQ) ลดลงร้อยละ 3.4
วันเสาร์ที่ 21 มกราคม 2566
21/01/2566
ธ.ก.ส. เตือนภัย ! เพจมิจฉาชีพแอบใช้ภาพที่เกี่ยวข้องกับธนาคาร ลวงให้หลงเชื่อใช้บริการสินเชื่อ
ธ.ก.ส. เตือน ! ระวังเพจที่นำภาพผู้บริหารหรือภาพที่สื่อถึงธนาคาร ทำการปล่อยเงินกู้นอกระบบผ่านทางสื่อสังคมออนไลน์ ยืนยัน ! ธ.ก.ส. ไม่มีส่วนเกี่ยวข้องกับภาพและการกระทำดังกล่าว และไม่มีนโยบายปล่อยเงินกู้ผ่านทาง SMS และสื่อสังคมออนไลน์แต่อย่างใด
ธ.ก.ส. เตือน ! ระวังเพจที่นำภาพผู้บริหารหรือภาพที่สื่อถึงธนาคาร ทำการปล่อยเงินกู้นอกระบบผ่านทางสื่อสังคมออนไลน์ ยืนยัน ! ธ.ก.ส. ไม่มีส่วนเกี่ยวข้องกับภาพและการกระทำดังกล่าว และไม่มีนโยบายปล่อยเงินกู้ผ่านทาง SMS และสื่อสังคมออนไลน์แต่อย่างใด ซึ่งช่องทางสื่อสารหลักที่เป็นทางการของธนาคารคือ เว็บไซต์ www.baac.or.th Facebook Page “ธกส BAAC Thailand” และ Line Official Account : @baacfamily เพื่อแจ้งข่าวสารผลิตภัณฑ์ บริการและกิจกรรมต่าง ๆ กับลูกค้าเท่านั้น หากพบเห็นการแอบอ้างต่าง ๆ สามารถแจ้งได้ที่ Call Center 02 555 0555
นายไพศาล หงษ์ทอง ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยขณะนี้มีกลุ่มผู้ใช้ช่องทางสื่อสังคมออนไลน์ แอบอ้างใช้ภาพผู้บริหารและภาพที่สื่อถึงธนาคาร นำเสนอเงินกู้ผ่านแอปพลิเคชันเฟสบุ๊คหรือแอปพลิเคชันไลน์ โดยให้ติดต่อหรือคลิกลิงก์ในการรับบริการสินเชื่อที่นำเสนอนั้น ธ.ก.ส. ขอเรียนว่า ธ.ก.ส. ไม่มีส่วนเกี่ยวข้องกับภาพและสื่อดังกล่าว อีกทั้งธนาคารไม่มีนโยบายในการปล่อยสินเชื่อผ่านสื่อสังคมออนไลน์และ SMS จึงขอให้เกษตรกรลูกค้าและประชาชนทั่วไปอย่าหลงเชื่อหรือคลิกเข้าไปใช้บริการตามข้อมูลดังกล่าว
ทั้งนี้ ธ.ก.ส. มีช่องทางการสื่อสารที่เป็นทางการคือ เว็บไซต์ www.baac.or.th Facebook Page “ธกส BAAC Thailand” เพื่อเป็นช่องทางในการสื่อสารข้อมูลด้านผลิตภัณฑ์ การให้บริการหรือข้อมูลข่าวสารสำคัญไปยังลูกค้า รวมถึงการสอบถามข้อมูลต่าง ๆ และ LINE Official Account : @baacfamily ที่เป็นช่องทางในการสื่อสารข้อมูลข่าวสารด้านผลิตภัณฑ์ การให้บริการไปยังลูกค้า รวมถึงการแจ้งความประสงค์เบื้องต้นในการขอใช้บริการสินเชื่อบางประเภทกับ ธ.ก.ส. เท่านั้น ซึ่งหากถูกต้องตามหลักเกณฑ์ธนาคารจึงจะนัดหมายทำสัญญาต่อไป โดยจุดสังเกต LINE Official Account : @baacfamily จะมีโลโก้ ธ.ก.ส. และสัญลักษณ์รูปโล่สีเขียวบริเวณหน้าชื่อและมียอดผู้ติดตามปัจจุบันกว่า 11 ล้านคน
นายไพศาล กล่าวต่อไปว่า ในปัจจุบันมีการหลอกลวงจากมิจฉาชีพในหลากหลายรูปแบบผ่านช่องทาง SMS และสื่อสังคมออนไลน์ ธ.ก.ส. จึงขอให้ท่านใช้ความระมัดระวังมากยิ่งขึ้นในการติดต่อหรือทำธุรกรรมออนไลน์ หากพบเห็นการแอบอ้างต่าง ๆ หรือต้องการสอบถามรายละเอียดเพิ่มเติม ติดต่อได้ที่ Call Center 02 555 0555 ได้ตลอด 24 ชั่วโมง รวมถึงเว็บไซต์ www.baac.or.th และ Facebook Page “ธกส BAAC Thailand” ทั้งนี้ ธนาคารจะดําเนินการเอาผิดตามขั้นตอนทางกฎหมายกับผู้ที่หลอกลวงในลักษณะดังกล่าวต่อไป
วันเสาร์ที่ 21 มกราคม 2566
21/01/2566
SME D Bank – กรมสรรพากร - สสว. จัดสัมมนาใหญ่ 2 ก.พ. ติดเครื่องเอสเอ็มอีไทย พาถึงแหล่งทุนวงเงิน 50 ลบ. พร้อมรับสิทธิประโยชน์ภาษี ยกระดับธุรกิจเติบโตยั่งยืน
ME D Bank กรมสรรพากร และ สสว. ผนึกกำลังจัดโครงการ “เติมทุนหนุน SMEs พัฒนาอย่างยั่งยืน” (Speed Up To The Next) ในวันที่ 2 ก.พ.66 ตั้งแต่เวลา 09.30-15.30 น. ณ ห้องลาดพร้าวสวีท ชั้น M โรงแรมเซ็นทารา แกรนด์ เซ็นทรัลพลาซ่า ลาดพร้าว
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank กรมสรรพากร และ สำนักงานส่งเสริมวิสาหกิจขนาดกลางและขนาดย่อม (สสว.) ผนึกกำลังจัดโครงการ “เติมทุนหนุน SMEs พัฒนาอย่างยั่งยืน” (Speed Up To The Next) ในวันที่ 2 ก.พ.66 ตั้งแต่เวลา 09.30-15.30 น. ณ ห้องลาดพร้าวสวีท ชั้น M โรงแรมเซ็นทารา แกรนด์ เซ็นทรัลพลาซ่า ลาดพร้าว ภายในงานพบการสัมมนาหลากหลายหัวข้อ สร้างความเข้มแข็งให้ผู้ประกอบการเอสเอ็มอี ได้เรียนรู้เข้าใจและเข้าถึงสิทธิประโยชน์จากมาตรการภาษี สนับสนุนพาถึงแหล่งทุน ตลอดจนมาตรการสนับสนุนจากภาครัฐ ช่วยยกระดับธุรกิจเติบโตยั่งยืน เช่น เสวนา “พาถึงแหล่งทุน และมาตรการหนุนจากภาครัฐ” ในเวลา 10.30-12.00 น. แนะนำบริการพาถึงสินเชื่อวงเงินกู้สูงสุด 50 ล้านบาท และมาตรการ “ช้อปดีมีคืน” เป็นต้น นอกจากนั้น ยังมีบริการเสริมแกร่งธุรกิจต่าง ๆ ฟรี เช่น ปรึกษาแนะนำเรื่องบัญชี ภาษี จาก กรมสรรพากร ปรึกษาธุรกิจเชิงลึกจาก SME D Coach ของ SME D Bank แนะนำระบบ E-service จาก สสว. ตรวจสุขภาพทางการเงิน จากบริษัท ข้อมูลเครดิตแห่งชาติ จำกัด และโปรแกรมบัญชี จาก บริษัท อินเทลลิเจนท์ เอ็นเตอร์ไพรส์ คอนซัลติ้ง จำกัด เป็นต้น สนใจเข้าร่วมโครงการ ลงทะเบียนฟรี! ไม่มีค่าใช้จ่าย เพียงสแกน QR Code ในโปสเตอร์ประชาสัมพันธ์ สอบถามข้อมูลเพิ่มเติมและแจ้งความประสงค์ได้ที่ฝ่ายส่งเสริมการตลาด SME D Bank โทร.02-265-4597 หรือ Call Center 1357
วันเสาร์ที่ 21 มกราคม 2566
21/01/2566
การประชุม World Economic Forum (WEF) ประจำปี 2566 วันที่ 18 มกราคม 2566 ณ เมืองดาวอส สมาพันธรัฐสวิส
ในห้วงการประชุม World Economic Forum ประจำปี 2566 ณ เมืองดาวอส สมาพันธรัฐสวิส เมื่อวันที่ 18 ม.ค.2566 รมว.คลัง เข้าร่วมการเสวนาในฐานะผู้เสวนาหลัก (Lead Speaker)
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในห้วงการประชุม World Economic Forum (WEF) ประจำปี 2566 ณ เมืองดาวอส สมาพันธรัฐสวิส เมื่อวันที่ 18 มกราคม 2566 รัฐมนตรีว่าการกระทรวงการคลังได้เข้าร่วมการเสวนาในฐานะผู้เสวนาหลัก (Lead Speaker) ภายใต้หัวข้อการขยายตัวทางการคลัง (Fiscal Expansion: A welcome Return or Ticking Bomb?) และการเสวนาหัวข้อบทบาทของผู้นำอาเซียนในการเปลี่ยนผ่านพลังงานที่เป็นธรรม (ASEAN Leaders for Just Energy Transitions) โดยมีผลการเสวนา สรุปได้ ดังนี้
1. การเสวนาหัวข้อการขยายตัวทางการคลัง ผู้เข้าร่วมการเสวนาได้แลกเปลี่ยนมุมมองในการสร้างสมดุลระหว่างการดำเนินนโยบายการเงินและนโยบายการคลัง โดยรัฐมนตรีว่าการกระทรวงการคลังได้กล่าวว่า รัฐบาลไทย ได้กู้ยืมเงินเพื่อแก้ไขปัญหาการแพร่ระบาดของโรคติดเชื้อไวรัสโคโรนา 2019 (โควิด-19) และเยียวยาผลกระทบที่เกิดขึ้น ซึ่งการรักษาเสถียรภาพในนโยบายการเงินทำให้นโยบายการคลังสามารถทำงานได้อย่างเต็มที่ หลังจากการแพร่ระบาดของโควิด-19 ได้คลี่คลายลง การดำเนินนโยบายการเงินและการคลังได้กลับมาสู่ภาวะปกติอีกครั้ง กล่าวคือ มีการปรับขึ้นดอกเบี้ยเพื่อควบคุมภาวะเงินเฟ้อ และมุ่งเน้นการชำระหนี้สาธารณะที่เพิ่มสูงขึ้นจากการกู้ยืมดังกล่าว ส่วนการใช้มาตรการด้านการคลังนั้น ยังคงเป็นไปเพื่อการขยายตัวทางเศรษฐกิจ และเน้นการรักษาดุลการคลังให้อยู่ในระดับต่ำกว่าร้อยละ 3 ของผลิตภัณฑ์มวลรวมในประเทศ (Gross Domestic Product: GDP) ผ่านการพัฒนาการจัดเก็บรายได้และปฏิรูปภาษีไปพร้อมกัน นอกจากนี้ รัฐมนตรีว่าการกระทรวงการคลังได้เน้นย้ำถึงการทำงานร่วมกันระหว่างกระทรวงการคลังและธนาคารกลาง เช่น การกำหนดเป้าหมายอัตราเงินเฟ้อร่วมกัน โดยยังคงต้องรักษาเป้าหมายการเจริญเติบโตทางเศรษฐกิจไปด้วย โดยเฉพาะในช่วงที่เศรษฐกิจเพิ่งฟื้นตัวจากการแพร่ระบาดของโควิด-19 เป็นต้น ทั้งนี้ ในการกำหนดนโยบายการคลัง ควรพิจารณารักษาวินัยทางการคลัง โดยเป็นไปตามกฎหมายด้านการเงินการคลังอย่างเคร่งครัด
2. การเสวนาหัวข้อบทบาทของผู้นำอาเซียนในการเปลี่ยนผ่านพลังงานที่เป็นธรรม การเสวนาเป็นการแลกเปลี่ยนความเห็นระหว่างผู้แทนภาครัฐและภาคเอกชนของอาเซียน เกี่ยวกับการเปลี่ยนผ่านสู่การใช้พลังงานที่เป็นมิตรต่อสิ่งแวดล้อม โดยให้ความช่วยเหลือแก่ชุมชนหรือผู้ประกอบการที่ยังต้องพึ่งพาพลังงานแบบดั้งเดิมอยู่ ทั้งนี้ รัฐมนตรีว่าการกระทรวงการคลังได้กล่าวเน้นย้ำการให้ความสำคัญต่อปัญหาสิ่งแวดล้อมของไทย โดยไทยได้ตั้งเป้าหมายที่จะบรรลุความเป็นกลางทางคาร์บอนภายในปี 2593 และปล่อยก๊าซเรือนกระจกสุทธิเป็นศูนย์ภายในปี 2608 รวมถึงได้ปรับปรุงเป้าหมายการดำเนินงานในการลดก๊าซเรือนกระจกและการเปลี่ยนแปลงสภาพภูมิอากาศ (Nationally determined contributions: NDCs) อย่างต่อเนื่อง รวมถึงการผลักดันโมเดลเศรษฐกิจชีวภาพ หมุนเวียน และสีเขียว (Bio-Circular-Green (BCG) Economy Model) ซึ่งรัฐมนตรีว่าการกระทรวงการคลังได้กล่าวถึงบทบาทของกระทรวงการคลังในการเปลี่ยนผ่านดังกล่าว อาทิ การระดมทุนเพื่อการพัฒนาที่ยั่งยืน (Sustainable Finance) ไม่ว่าจะเป็นพันธบัตรเพื่อความยั่งยืน (Sustainable Bond) หรือตราสารหนี้ข้ามพรมแดน และการออกมาตรการเพื่อสนับสนุนการเปลี่ยนผ่านด้านพลังงานด้วย
กองนโยบายเศรษฐกิจระหว่างประเทศ สำนักงานเศรษฐกิจการคลัง
โทร 0-2273-9020 ต่อ 3684